b"\n_START_ARTICLE_\nQueen (album)\n_START_SECTION_\nPregled\n_START_PARAGRAPH_\nAlbum vsebuje heavy metal glasbo, na katero sta vplivali skupini Led Zeppelin in Black Sabbath, medtem ko imajo besedila miti\xc4\x8dno (My Fairy King) in versko (Jesus) vsebino. Avtor petih pesmi od desetih je Freddie Mercury. Brian May je dodal \xc5\xa1tiri pesmi, Roger Taylor pa eno, v kateri je tudi pel._NEWLINE_Album so posneli v dolgem \xc4\x8dasu, za razliko od mnogih za\xc4\x8detnih albumov; to je bilo posledica dejstva, da so \xc4\x8dlani snemali v \xc4\x8dasu, ko studio ni bil odprt, da bi prihranili denar._NEWLINE_Pesmi 1, 3, 5, 6, 8 in 9 so zaigrali na koncertu marca 1972._NEWLINE_Deseta pesem je bila kratka instrumentalna razli\xc4\x8dica\xc2\xa0\xc2\xbbSeven Seas of Rhye\xc2\xab; polna razli\xc4\x8dica, z vokali, se je pojavila na njihovem naslednjem albumu Queen II._NEWLINE_John Deacon je bil predstavljen kot Deacon John ('Deacon John na bas kitari' na naslovnici). Brian May razlaga:\xc2\xa0\xc2\xbbKlicali smo ga tako, zato smo ga dali na ovitek. John se je strinjal, toda pozneje se je premislil in je hotel, da ga kli\xc4\x8dejo John Deacon.\xc2\xab_NEWLINE_Skupina je na naslovnico dodala komentar 'No synthesizers'(Brez sintetizatorjev), da ne bi poslu\xc5\xa1alci zamenjali njihovega temeljitega iz ve\xc4\x8d melodij kombiniranega in z veliko efekti ustvarjenega zvoka s sintetizatorji."